钦定古今图书集成/明伦汇编/官常典/第348卷 > 林略
## 钦定古今图书集成/明伦汇编/官常典/第348卷 > 林略

按《宋史》本传：略，字孔英，温州永嘉人。庆元五年举进
士，历饶州大宁监教授，辟干办四川茶马司公事。崔
与之帅蜀，目之曰：“此台阁之瑞也。”荐之，迁武学博士、
国子监丞、太常寺丞，奉祠，拜宗正少卿兼崇政殿说
书，迁右司谏，寻迁左司谏兼侍讲。告于帝曰：“虚心以
为从谏之本，从谏以为求治之本。”拜殿中侍御史，升
侍御史，试右谏议大夫。嘉熙二年，以“端明殿学士同
签书枢密院事”，以言罢，提举洞霄宫，以资政殿学士
致仕。淳祐三年八月卒，特赠宣奉大夫。